pythainlp/thai-wiki-dataset-v3 huggingface dataset:
ธีรรัตน์ สำเร็จวาณิชย์

ธีรรัตน์ สำเร็จวาณิชย์ (เกิด 13 กรกฎาคม พ.ศ. 2522)  เป็นนักการเมืองชาวไทย กรรมการบริหารพรรคเพื่อไทย สมาชิกสภาผู้แทนราษฎรกรุงเทพมหานคร สังกัดพรรคเพื่อไทย
ธีรรัตน์ได้รับการเลือกตั้งเป็นสมาชิกสภาผู้แทนราษฎรครั้งแรกในการเลือกตั้ง พ.ศ. 2554 และชนะเลือกตั้งอีกสองครั้งใน พ.ศ. 2562 และ พ.ศ. 2566 ซึ่งครั้งนี้เธอเป็นสมาชิกสมาชิกสภาผู้แทนราษฎรกรุงเทพมหานครจากพรรคเพื่อไทยเพียงคนเดียวของสภาผู้แทนราษฎรไทย ชุดที่ 26 ต่อมาได้รับการแต่งตั้งเป็นประธานคณะกรรมาธิการการสื่อสาร โทรคมนาคม และดิจิทัลเพื่อเศรษฐกิจและสังคม ในสภาผู้แทนราษฎรชุดดังกล่าว
== ประวัติ ==
ธีรรัตน์เกิดเมื่อวันที่ 13 กรกฎาคม พ.ศ. 2522 ที่กรุงเทพมหานคร เป็นบุตรของนายวิบูล สำเร็จวาณิชย์ อดีตสมาชิกสภากรุงเทพมหานครเขตลาดกระบัง (พ.ศ. 2518) และนางทองดี สำเร็จวาณิชย์ มีพี่น้อง 8 คน
ธีรรัตน์สำเร็จการศึกษาในระดับปริญญาตรีจากคณะนิเทศศาสตร์ มหาวิทยาลัยกรุงเทพ  ปริญญาโทจากมหาวิทยาลัยวูลลองกอง (University of Wollongong), Master of International Business และปริญญาเอกจาก มหาวิทยาลัยเซนทรัลควีนส์แลนด์ (Central Queensland University), Professional Doctorate สาขา Education (Transdisciplinary Studies) ประเทศออสเตรเลีย
== งานการเมือง ==
ก่อนเข้าสู่วงการการเมือง เธอเคยทำงานอยู่แผนกพัฒนาบุคลากร ฝ่ายยุทธศาสตร์การจัดการเรียนรู้แก่ผู้บริหารระดับสูง ธนาคารกสิกรไทย ลงสมัครรับเลือกตั้งสมาชิกสภาผู้แทนราษฎรกรุงเทพมหานครเป็นครั้งแรกในปี พ.ศ. 2554 สังกัดพรรคเพื่อไทย ในเขตเลือกตั้งที่ 20 (เขตลาดกระบัง) อันเป็นฐานเสียงของครอบครัว โดยสามารถเอาชนะนางสลวยเลิศ กิมสูนจันทร์ ภรรยานายมงคล กิมสูนจันทร์ อดีต สส. และสมาชิกบ้านเลขที่ 109 จากพรรคประชาธิปัตย์ไปได้
ในการเลือกตั้ง พ.ศ. 2566 ธีรรัตน์ลงสมัครรับเลือกตั้งและชนะการเลือกตั้ง โดยได้รับคะแนนเสียง 34,749 คะแนน เอาชนะนายชุมพล หลักคำ ผู้สมัครจากพรรคก้าวไกลเพียง 4 คะแนน ธีรรัตน์จึงเป็นสมาชิกสภาผู้แทนราษฎรกรุงเทพมหานครเพียงคนเดียวของสภาผู้แทนราษฎรไทย ชุดที่ 26 ที่มาจากพรรคเพื่อไทย ขณะที่ สส. กทม. คนอื่น ๆ ในสภาชุดนี้ มาจากพรรคก้าวไกลทั้งหมด ต่อมาเธอได้รับแต่งตั้งเป็นกรรมการประสานงานพรรคร่วมรัฐบาล (วิปรัฐบาล), ประธานคณะกรรมาธิการการสื่อสาร โทรคมนาคม และดิจิทัลเพื่อเศรษฐกิจและสังคม ของสภาผู้แทนราษฎร และกรรมการบริหารพรรคเพื่อไทย ตามลำดับ
=== สมาชิกสภาผู้แทนราษฎร ===
เธอเคยได้รับการเลือกตั้งเป็นสมาชิกสภาผู้แทนราษฎรมาแล้ว 3 สมัย คือ
การเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2554 กรุงเทพมหานคร สังกัดพรรคเพื่อไทย
การเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2562 กรุงเทพมหานคร สังกัดพรรคเพื่อไทย
การเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2566 กรุงเทพมหานคร สังกัดพรรคเพื่อไทย
== เครื่องราชอิสริยาภรณ์ ==
== อ้างอิง ==
== แหล่งข้อมูลอื่น ==
นางสาวธีรรัตน์ สำเร็จวาณิชย์ , เว็บไซต์รัฐสภาไทย
บัญชีแสดงรายการทรัพย์สินและหนี้สินของนางสาวธีรรัตน์ สำเร็จวาณิชย์] , สำนักงานคณะกรรมการป้องกันและปราบปรามการทุจริตแห่งชาติ
ข้อมูลนักการเมืองไทย (นางสาวธีรรัตน์ สำเร็จวาณิชย์), ศูนย์ข้อมูลนักการเมืองไทย
บุคคลจากเขตลาดกระบัง
นักการธนาคารชาวไทย
นักการเมืองสตรีชาวไทย
สมาชิกสภาผู้แทนราษฎรกรุงเทพมหานคร
พรรคเพื่อไทย
บุคคลจากคณะนิเทศศาสตร์ มหาวิทยาลัยกรุงเทพ
ผู้ได้รับเครื่องราชอิสริยาภรณ์ ป.ช.
ผู้ได้รับเครื่องราชอิสริยาภรณ์ ม.ว.ม.
อนันต์ ผลอำนวย

นายอนันต์ ผลอำนวย (เกิด 26 พฤษภาคม พ.ศ. 2495) สมาชิกสภาผู้แทนราษฎรจังหวัดกำแพงเพชร เขต 3 และประธานคณะกรรมาธิการกิจการสภาผู้แทนราษฎร อดีตสมาชิกวุฒิสภา ได้รับการเลือกตั้งเป็นสมาชิกสภาผู้แทนราษฎรครั้งแรกในปี พ.ศ. 2550 ในสังกัดพรรคพลังประชาชน ปัจจุบันสังกัดพรรคพลังประชารัฐ
== ประวัติ ==
อนันต์ ผลอำนวย เกิดเมื่อวันที่ 26 พฤษภาคม พ.ศ. 2495 เป็นบุตรของนายฝัด และนางเย็น ผลอำนวย มีน้องชาย 1 คน  สำเร็จการศึกษาระดับปริญญาตรี ศึกษาศาสตรบัณฑิต มหาวิทยาลัยสุโขทัยธรรมาธิราช และปริญญาโท ศึกษามหาบัณฑิต สาขาบริหารการศึกษา มหาวิทยาลัยนเรศวร
สมรสกับนางสุพรรณี ผลอำนวย (นามสกุลเดิม:สบายเมือง) บุตรสาวของนายสนั่น สบายเมือง อดีตสมาชิกสภาผู้แทนราษฎรจังหวัดกำแพงเพชร มีบุตรธิดา 3 คน
== งานการเมือง ==
อดีตเป็นสมาชิกสภาร่างรัฐธรรมนูญ พ.ศ. 2540 และสมาชิกวุฒิสภา พ.ศ. 2543 ลงสมัครสมาชิกสภาผู้แทนราษฎรครั้งแรกในปี พ.ศ. 2550 สังกัดพรรคพลังประชาชน และได้รับการเลือกตั้งเป็นสมัยแรก
ต่อมาได้ลงสมัครรับเลือกตั้ง และเป็น ส.ส.กำแพงเพชร ต่อเนื่องในปี 2554 สังกัดพรรคเพื่อไทย และปี 2562 สังกัดพรรคพลังประชารัฐ
นายอนันต์ ได้รับแต่งตั้งเป็นประธานคณะกรรมาธิการกิจการสภาผู้แทนราษฏร ในสภาผู้แทนราษฎรไทย ชุดที่ 25
=== สมาชิกวุฒิสภา ===
การเลือกตั้งสมาชิกวุฒิสภาไทยเป็นการทั่วไป พ.ศ. 2543 จังหวัดกำแพงเพชร
=== สมาชิกสภาผู้แทนราษฎร ===
อนันต์ ผลอำนวย ได้รับการเลือกตั้งเป็นสมาชิกสภาผู้แทนราษฎรมาแล้ว 3 สมัย คือ
การเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2550 จังหวัดกำแพงเพชร สังกัดพรรคพลังประชาชน (พ.ศ. 2541) → พรรคเพื่อไทย
การเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2554 จังหวัดกำแพงเพชร สังกัดพรรคเพื่อไทย
การเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2562 จังหวัดกำแพงเพชร สังกัดพรรคพลังประชารัฐ
== เครื่องราชอิสริยาภรณ์ ==
== อ้างอิง ==
== แหล่งข้อมูลอื่น ==
นายอนันต์ ผลอำนวย , เว็บไซต์รัฐสภาไทย
บัญชีแสดงรายการทรัพย์สินและหนี้สินของนายอนันต์ ผลอำนวย, สำนักงานคณะกรรมการป้องกันและปราบปรามการทุจริตแห่งชาติ
ข้อมูลนักการเมืองไทย (นายอนันต์ ผลอำนวย), ศูนย์ข้อมูลนักการเมืองไทย
นักการเมืองไทย
สมาชิกสภาผู้แทนราษฎรจังหวัดกำแพงเพชร
สมาชิกวุฒิสภาจังหวัดกำแพงเพชร
สมาชิกสภาร่างรัฐธรรมนูญไทย
พรรคพลังประชาชน (พ.ศ. 2541)
พรรคเพื่อไทย
พรรคพลังประชารัฐ
บุคคลจากสาขาวิชาศึกษาศาสตร์ มหาวิทยาลัยสุโขทัยธรรมาธิราช
บุคคลจากคณะศึกษาศาสตร์ มหาวิทยาลัยนเรศวร
ผู้ได้รับเครื่องราชอิสริยาภรณ์ ม.ป.ช.
ผู้ได้รับเครื่องราชอิสริยาภรณ์ ม.ว.ม.
ผู้ได้รับเครื่องราชอิสริยาภรณ์ จ.ภ.
ปริญญา ฤกษ์หร่าย

นายปริญญา ฤกษ์หร่าย (ชื่อเล่น:บอย ;เกิด17 กรกฎาคม พ.ศ. 2518) สมาชิกสภาผู้แทนราษฎรจังหวัดกำแพงเพชร เขต 4 ได้รับการเลือกตั้งเป็นสมาชิกสภาผู้แทนราษฎรครั้งแรกในปี พ.ศ. 2550 ในสังกัดพรรคพลังประชาชน (พ.ศ. 2541) ปัจจุบันสังกัดพรรคพลังประชารัฐ
== ประวัติ ==
ปริญญา ฤกษ์หร่าย เกิดเมื่อวันที่ 17 กรกฎาคม พ.ศ. 2518 ที่ตำบลในเมือง อำเภอเมืองกำแพงเพชร กำแพงเพชร เป็นบุตรของนายถวิล ฤกษ์หร่าย อดีตสมาชิกสภาผู้แทนราษฎร 5 สมัย กับนางอารีย์ ฤกษ์หร่าย มีพี่น้อง 4 คน  สำเร็จการศึกษาระดับปริญญาตรีและปริญญาโท คณะศิลปศาสตร์ สาขารัฐศาสตร์ มหาวิทยาลัยรามคำแหง สมรสกับ นางสาวณิชเบญญา จันทนจุลกะ ฤกษ์หร่าย มีบุตร-ธิดา 2 คน
== งานการเมือง ==
เริ่มงานการเมืองในฐานะผู้ช่วย ส.ส. (ถวิล ฤกษ์หร่าย) ตั้งแต่ปี พ.ศ. 2544 หลังจากบิดาวางมือทางการเมือง จึงได้ลงสมัครรับเลือกตั้งเป็นครั้งแรกในปี พ.ศ. 2550 สังกัดพรรคพลังประชาชน และได้รับการเลือกตั้งเป็นสมัยแรก
=== สมาชิกสภาผู้แทนราษฎร ===
ปริญญา ฤกษ์หร่าย ได้รับการเลือกตั้งเป็นสมาชิกสภาผู้แทนราษฎรมาแล้ว 3 สมัย คือ
การเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2550 จังหวัดกำแพงเพชร สังกัดพรรคพลังประชาชน (พ.ศ. 2541) → พรรคเพื่อไทย
การเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2554 จังหวัดกำแพงเพชร สังกัดพรรคเพื่อไทย
การเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2562 จังหวัดกำแพงเพชร สังกัดพรรคพลังประชารัฐ
== เครื่องราชอิสริยาภรณ์ ==
== อ้างอิง ==
== แหล่งข้อมูลอื่น ==
นายปริญญา ฤกษ์หร่าย , เว็บไซต์รัฐสภาไทย
บัญชีแสดงรายการทรัพย์สินและหนี้สินของนายปริญญา ฤกษ์หร่าย, สำนักงานคณะกรรมการป้องกันและปราบปรามการทุจริตแห่งชาติ
ข้อมูลนักการเมืองไทย (นายปริญญา ฤกษ์หร่าย), ศูนย์ข้อมูลนักการเมืองไทย
นักการเมืองไทย
สมาชิกสภาผู้แทนราษฎรจังหวัดกำแพงเพชร
พรรคพลังประชาชน (พ.ศ. 2541)
พรรคเพื่อไทย
พรรคพลังประชารัฐ
บุคคลจากโรงเรียนวชิราวุธวิทยาลัย
บุคคลจากคณะรัฐศาสตร์ มหาวิทยาลัยรามคำแหง
บุคคลจากอำเภอเมืองกำแพงเพชร
ผู้ได้รับเครื่องราชอิสริยาภรณ์ ป.ช.
ผู้ได้รับเครื่องราชอิสริยาภรณ์ ม.ว.ม.
รัฐกร เจนกิจณรงค์

นายรัฐกร เจนกิจณรงค์ (ชื่อเล่น:เบ้ ;เกิด 10 กันยายน พ.ศ. 2508) สมาชิกสภาผู้แทนราษฎรนครปฐม เขต 2 ได้รับการเลือกตั้งเป็นสมาชิกสภาผู้แทนราษฎรครั้งแรกในปี พ.ศ. 2550 ในสังกัดพรรคพลังประชาชน พรรครักษ์ผืนป่าประเทศไทย ปัจจุบันสังกัดพรรคพลังประชารัฐ
== ประวัติ ==
รัฐกร เจนกิจณรงค์ เกิดเมื่อวันที่ 10 กันยายน พ.ศ. 2508 เป็นบุตรของนายเป๋งฮ้อ แซ่จัง และนางง้อ แซ่โง้ว  มีพี่น้อง 9 คน  สำเร็จการศึกษาจากคณะ ศิลปศาสตรบัณฑิต สาขาศิลปศาสตร์ มหาวิทยาลัยราชภัฏนครปฐม และรัฐประศาสนศาสตรมหาบัณฑิต สาขารัฐประศาสนศาสตร์ มหาวิทยาลัยราชภัฏบ้านสมเด็จเจ้าพระยา สมรสกับนางสำเนียง เจนกิจณรงค์ มีบุตรธิดา 3 คน
== งานการเมือง ==
อดีตเป็นสมาชิกสภาองค์การบริหารส่วนจังหวัดนครปฐม และรองนายกองค์การบริหารส่วนจังหวัดนครปฐม ตามลำดับ จากนั้นได้ลาออกมาลงสมัครรับเลือกตั้งสมาชิกสภาผู้แทนราษฎรในปี พ.ศ. 2549 เป็นครั้งแรก สังกัดพรรคไทยรักไทย แล้วได้รับการเลือกตั้ง แต่การเลือกตั้งถูกตัดสินให้เป็นโมฆะในเวลาต่อมา
พ.ศ. 2550 ลงสมัครรับเลือกตั้งอีกครั้งในนามพรรคพลังประชาชน และได้รับการเลือกตั้งเป็นสมัยแรก ต่อมาได้รับเลือกตั้งอีกครั้งในปี พ.ศ. 2554 สังกัดพรรคเพื่อไทย และต่อมาเขาลงสมัครรับเลือกตั้งในพื้นที่จังหวัดนครปฐมในการเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2562 สังกัดพรรครักษ์ผืนป่าประเทศไทย แต่ไม่ได้รับเลือกตั้ง ปัจจุบัน ได้ลงสมัครรับเลือกตั้งเป็นสมาชิกสภาผู้แทนราษฎรจังหวัดนครปฐมในปี พ.ศ. 2566 สังกัดพรรคพลังประชารัฐ เขตเลือกตั้งที่ 2 ได้หมายเลข 9
=== สมาชิกสภาผู้แทนราษฎร ===
รัฐกร เจนกิจณรงค์ ได้รับการเลือกตั้งเป็นสมาชิกสภาผู้แทนราษฎรมาแล้ว 2 สมัย คือ
การเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2550 จังหวัดนครปฐม สังกัดพรรคพลังประชาชน (พ.ศ. 2541) → พรรคเพื่อไทย
การเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2554 จังหวัดนครปฐม สังกัดพรรคเพื่อไทย
== เครื่องราชอิสริยาภรณ์ ==
== อ้างอิง ==
== แหล่งข้อมูลอื่น ==
นายรัฐกร เจนกิจณรงค์ , เว็บไซต์รัฐสภาไทย
บัญชีแสดงรายการทรัพย์สินและหนี้สินของนายรัฐกร เจนกิจณรงค์, สำนักงานคณะกรรมการป้องกันและปราบปรามการทุจริตแห่งชาติ
ข้อมูลนักการเมืองไทย (นายรัฐกร เจนกิจณรงค์), ศูนย์ข้อมูลนักการเมืองไทย
บุคคลจากจังหวัดนครปฐม
ชาวไทยเชื้อสายจีน
นักการเมืองไทย
สมาชิกสภาผู้แทนราษฎรจังหวัดนครปฐม
พรรคไทยรักไทย
พรรคพลังประชาชน (พ.ศ. 2541)
พรรคเพื่อไทย
พรรครักษ์ผืนป่าประเทศไทย
พรรคพลังประชารัฐ
บุคคลจากมหาวิทยาลัยราชภัฏนครปฐม
บุคคลจากมหาวิทยาลัยราชภัฏบ้านสมเด็จเจ้าพระยา
ผู้ได้รับเครื่องราชอิสริยาภรณ์ ป.ช.
ผู้ได้รับเครื่องราชอิสริยาภรณ์ ป.ม.
เคหาสน์สีแดง

เคหาสน์สีแดง เป็นนิยายชื่อดังของ ดวงดาว ซึ่งเป็นนามปากกาของหม่อมเจ้าสวาสดิ์วัฒโนดม ประวิตร ที่มีผลงานนิยายชื่อดังมากมาย เป็นเรื่องราวที่มีตัวละครเอกคือ  หมอรุจ  อารยา  ภาคินี  ภาคิไนย  เสาวรส  ชาลี ซึ่งเกี่ยวข้องกันด้วยความรักที่มีทั้งความเสียสละ ซาบซึ้ง สะเทือนใจ
สร้างเป็นภาพยนตร์ครั้งแรกเมื่อ พ.ศ. 2493 แสดงนำโดย รัตนาภรณ์ อินทรกำแหง และ ชลิต สุเสวี  ,พ.ศ. 2499 นำแสดงโดย รัชนี กฤษณะรมย์, ชาญชัย ศิวเสน, ประภาพรรณ นาคทอง, ปยุต เงากระจ่าง สร้างโดย โยคีสถานสี่พระยาภาพยนตร์ ฉายวันที่ 29 ธันวาคม พ.ศ. 2499 ที่โรงหนังแกรนด์เธียเตอร์ ต่อมาได้นำกลับมาสร้างภาพยนตร์อีกครั้งเมื่อ พ.ศ. 2523 และสร้างเป็นละครอีกหลายครั้ง ล่าสุดเมื่อ พ.ศ. 2554
== ตัวละคร ==


== รายชื่อนักแสดง ==
== เพลงประกอบ ==
ละครโทรทัศน์ พ.ศ. 2524
ละครโทรทัศน์ พ.ศ. 2532
ละครโทรทัศน์ พ.ศ. 2554
== รางวัล ==
== อ้างอิง ==
== แหล่งข้อมูลอื่น ==
ละครโทรทัศน์ไทย
รายการโทรทัศน์ที่เริ่มออกอากาศตั้งแต่ พ.ศ. 2524
รายการโทรทัศน์ที่เริ่มออกอากาศตั้งแต่ พ.ศ. 2532
รายการโทรทัศน์ที่เริ่มออกอากาศตั้งแต่ พ.ศ. 2554
ละครโทรทัศน์ไทยที่ออกอากาศตั้งแต่ พ.ศ. 2524
ละครโทรทัศน์ไทยที่ออกอากาศตั้งแต่ พ.ศ. 2532
ละครโทรทัศน์ไทยที่ออกอากาศตั้งแต่ พ.ศ. 2554
ละครที่ออกฉายในปี พ.ศ. 2524
ละครที่ออกฉายในปี พ.ศ. 2532
ละครที่ออกฉายในปี พ.ศ. 2554
รายการโทรทัศน์ช่อง 3
รายการโทรทัศน์ช่อง 5
ละครโทรทัศน์ทางสถานีโทรทัศน์ช่อง 3 เอชดี
ละครโทรทัศน์ทางสถานีโทรทัศน์ช่อง 7 เอชดี
เพลงชาติสาธารณรัฐสังคมนิยมโซเวียตอุซเบก

เพลงชาติสาธารณรัฐสังคมนิยมโซเวียตอุซเบก (Ўзбекистон Совет Социалист Республикасининг давлат мадҳияси) เป็นเพลงชาติของอุซเบกิสถานสมัยอยู่ภายใต้การปกครองของสหภาพโซเวียต.
== ประวัติ ==
เพลงชาติโซเวียตอุซเบก ประกาศใช้อย่างเป็นทางการเมื่อ พ.ศ. 2490จนถึงปี พ.ศ. 2535. ประพันธ์เนื้อร้องโดย ตูราบ ตูลา (Turab Tula) และ เรียบเรียงทำนองโดย มูตาล บูร์ฮานอฟ (Mutal Burkhanov). ซึ่งความน่าสนใจของเพลงนี้คือ ความคล้ายคลึงของทำนองเพลงดังกล่าว (เพลงชาติโซเวียตอุซเบกมีทำนองที่คล้ายกันกับเพลงชาติของสาธารณรัฐสังคมนิยมโซเวียตทาจิก และ สาธารณรัฐสังคมนิยมโซเวียตเติร์กเมน). ภายหลังการล่มสลายของสหภาพโซเวียต จึงได้มีการแก้ไขเนื้อร้องเพลงชาติใหม่เพื่อใช้เป็นเพลงชาติอุซเบกิสถานหลังได้รับเอกราช.
== เนื้อร้อง ==
=== ฉบับ พ.ศ. 2490 ===
=== ฉบับ พ.ศ. 2521 ===
=== คำแปล ===
{|
| ฉบับ พ.ศ. 2489 (สมัยสตาลิน)
| ฉบับ พ.ศ. 2496 (ฉบับแก้ไข)
|-valign="top"
|
ขอให้สันติเกิดแด่เธอ, ชาวรัสเซีย พี่น้องอันยิ่งใหญ่ของเรา
จงรุ่งโรจน์เถิดผู้นำอมตะ สตาลินผู้เป็นที่รัก, ผู้เป็นที่รัก!
เส้นทางแห่งการต่อสู้เพื่ออิสรภาพ (ปฏิวัติตุลาคม) นำเราก้าวหน้า
และชาวอุซเบกทั้งมวลถูกยกย่องด้วยประเทศโซเวียต!
ท่อนประสานเสียง:
จงรุ่งโรจน์, ชาวนาปลูกฝ้ายแห่งอุซเบกิสถาน!
พัฒนาเถิด ประเทศอันอำไพของข้าในแดนบูรพา!
ธงแห่งนานาโซเวียต ธงแห่งชัยชนะ!
ปรารถนาให้เธอมีเกียรติยศนิรันดร!
แผ่นดินเสรีตะวันส่องใส แฝงเร้นจากผองเรา
พวกเราอยากกระหายด้วยแม่น้ำที่เต็มล้น, ที่เต็มล้น!
แสงสัตยสุริยันที่ปรากฏคือเลนินผู้ชาญฉลาดของเรา
สตาลินเข้ามาช่วย เราจึงพบความสุข!
ท่อนประสานเสียง:
เส้นทางของเราส่องสว่างด้วยแสงแห่งวิทยาศาสตร์และความรู้
พี่น้องแห่งประชาชนโซเวียตตลอดกาล, ตลอดกาล!
จงขจัดพวกอนารยชนผู้รุกรานไปให้สิ้น
เราจะเดินหน้าไปยั่งสู่ชัยชนะครั้งใหม่!
ท่อนประสานเสียง:
|
ขอให้สันติเกิดแด่เธอ, ชาวรัสเซีย พี่น้องอันยิ่งใหญ่ของเรา
จงรุ่งโรจน์เถิดผู้นำอมตะ เลนินผู้เป็นที่รัก, ผู้เป็นที่รัก!
เส้นทางแห่งการต่อสู้เพื่ออิสรภาพ (ปฏิวัติตุลาคม) นำเราก้าวหน้า
และชาวอุซเบกทั้งมวลถูกยกย่องด้วยประเทศโซเวียต!
ท่อนประสานเสียง:
พรรคเอ๋ย, เธอนำเรา, อุซเบกิสถานที่รัก!
เฟื่องฟู เจริญด้วยชะตาและความยินดี!
แดนขุมทรัพย์แห่งโลกในแสงตะวันฉาย!
ในแดนโซเวียตทั้งปวง ความเจริญจะอยู่กับเธอ!
แผ่นดินเสรีตะวันส่องใส แฝงเร้นจากผองเรา
พวกเราอยากกระหายด้วยแม่น้ำที่เต็มล้น, ที่เต็มล้น!
เลนินแสวงหารุ่งสางตุลาให้พวกเรา
เลนินจะสธิตในดวงใจเราไปนานแสนนาน!
ท่อนประสานเสียง:
คอมมิวนิสต์ เธอคือวสันตฤดูที่บานสะพรั่งในโลกา
ภราดรภาพ, เสมอภาคและมิตรภาพคือปราการของเรา, ปราการของเรา!
เราชูธงโซเวียตแห่งชัยชนะอันรุ่งโรจน์
ธงโซเวียตสีแดงฉานนำแสงส่องยังโลก!
ท่อนประสานเสียง:
|}
== อ้างอิง ==
== แหล่งข้อมูลอื่น ==
แหล่งรวบรวมข้อมูลและไฟล์เสียง
MIDI file 
เพลงชาติสาธารณรัฐสังคมนิยมโซเวียตอุซเบก (บรรเลง) 
เพลงชาติสาธารณรัฐสังคมนิยมโซเวียตอุซเบก (ขับร้อง)
เนื้อร้อง - nationalanthems.info
วีดิทัศน์
ออุซเบก
สัญลักษณ์ของประเทศอุซเบกิสถาน
ดนตรีอุซเบกิสถาน
พรอคเตอร์ แอนด์ แกมเบิล

พรอคเตอร์ แอนด์ แกมเบิล (Procter & Gamble; ) หรือ พีแอนด์จี (P&G) เป็นบริษัทข้ามชาติผู้ผลิตและจำหน่ายสินค้าอุปโภคบริโภคจากสหรัฐอเมริกา  มีสำนักงานใหญ่อยู่ที่เมืองซินซินแนติ รัฐโอไฮโอ
พีแอนด์จีได้รับการจัดอันดับโดยนิตยสารฟอร์จูน ติดอันดับห้า จาก "10 บริษัทที่ได้รับการยกย่องสูงสุด" ประจำปี 2011 เลื่อนขึ้นจากอันดับหกในปี 2010
บริษัทก่อตั้งขึ้นในปี ค.ศ. 1837 โดยนายวิลเลียม พรอคเตอร์ ช่างทำเทียนไขชาวอังกฤษ และนายเจมส์ แกมเบิล ช่างทำสบู่ชาวไอร์แลนด์ ชายทั้งคู่อพยพเข้ามาอาศัยที่เมืองซินซินแนติ แต่งงานกับพี่น้องชื่อโอลิเวียร์ และเอลิซาเบท นอริส และได้รับคำแนะนำจากนายอะเล็กซานเดอร์ นอริส ที่เป็นพ่อตาของคนทั้งสองให้ร่วมดำเนินธุรกิจ ก่อตั้งกิจการ พรอคเตอร์ แอนด์ แกมเบิล ขึ้นเมื่อวันที่ 31 ตุลาคม ค.ศ. 1837
ในปี 2005 พีแอนด์จีได้ควบรวมกิจการกับยิลเลตต์ และกลายเป็นบริษัทผู้ผลิตสินค้าอุปโภคบริโภคที่มียอดขายอันดับหนึ่งของโลก มียอดขายแซงหน้ายูนิลีเวอร์ โดยมียอดขายทั่วโลก 82.6 พันล้านเหรีญสหรัฐ ในปี ค.ศ. 2011
ในปี 2012 พีแอนด์จีได้ถอนตัวออกจากธุรกิจอาหาร ด้วยการขายแบรนด์พริงเกิลส์ ซึ่งเป็นแบรนด์สินค้ามันฝรั่งทอดกรอบ ที่มีวางจำหน่ายอยู่ทั่วโลก ให้กับเคลลอกส์ ซึ่งเป็นผู้ผลิตอาหารและขนมรายใหญ่ของโลก
== พรอคเตอร์ แอนด์ แกมเบิลในประเทศไทย ==
พรอคเตอร์ แอนด์ แกมเบิล เทรดดิ้ง ในประเทศไทย ก่อตั้งเมื่อปี พ.ศ. 2530 โดยในขณะนั้นมีพนักงานเพียง 37 คน ก่อนหน้านั้น ผลิตภัณฑ์ของพีแอนด์จีในประเทศไทยได้รับการดูแลโดยดีทแฮล์ม และบอร์เนียวมาก่อน โดยในช่วงที่ดีทแฮล์มและบอร์เนียวเป็นผู้จำหน่ายสินค้าของพีแอนด์จีในประเทศไทย มีสินค้าที่มีชื่อในสมัยนั้นเช่น สบู่ไอวอรี่ สบู่เซฟการ์ด ยาสีฟันเครสท์ ผงซักฟอกไทด์ เป็นต้น ต่อมาพีแอนด์จีได้เข้าซื้อกิจการของริชาร์ดสัน-วิคส์ทั่วโลกในปี พ.ศ. 2528 ก่อนที่จะมาเปิดกิจการในประเทศไทยในอีก 2 ปีต่อมา สินค้าในยุคที่พีแอนด์จีมาดำเนินการเอง สินค้าแรกคือ ผลิตภัณฑ์บำรุงผิว ออย ออฟ อูลาน (หรือโอเลย์ ในปัจจุบัน) ยารักษาสิวเคลียราซิล ยาอมแก้ไอวิคส์ และผ้าอ้อมเด็กแพมเพอร์ส ซึ่งเป็นสินค้านำเข้าจากต่างประเทศ และเคยอยู่ภายใต้การดูแลของริชาร์ดสัน-วิคส์ หลังจากนั้นพีแอนด์จีก็ได้มีสินค้าที่มีชื่อเสียงออกมาอีก ซึ่งเป็นสินค้าที่มีผลิตในประเทศไทย เช่น แชมพูรีจอยส์,แพนทีน,เฮดแอนด์โชว์เดอร์ส ผ้าอนามัยวิสเปอร์ เป็นต้น ต่อมาพีแอนด์จีได้เข้าซื้อกิจการของแคล์รอล ยิลเลตต์ เวลล่าและผลิตภัณฑ์ผงซักฟอกและถนอมผ้าของคอลเกต-ปาล์มโอลีฟ ในประเทศไทย มาเลเซีย ฮ่องกง บรูไน พม่า ลาว และกัมพูชา ทำให้พีแอนด์จีได้สินค้ามาทำตลาดเพิ่มในประเทศไทย หลังจากเข้าซื้อกิจการเหล่านี้ นอกจากสินค้าของพีแอนด์จีเอง
==อ้างอิง==
==แหล่งข้อมูลอื่น==
บริษัทของสหรัฐ
บริษัทที่ก่อตั้งในปี พ.ศ. 2380
บริษัทนานาชาติที่มีสำนักงานใหญ่อยู่ที่สหรัฐอเมริกา
Procter & Gamble

redirectพรอคเตอร์ แอนด์ แกมเบิล
เพลงชาติสาธารณรัฐสังคมนิยมโซเวียตคาซัค

เพลงชาติสาธารณรัฐสังคมนิยมโซเวียตคาซัค (Қазақ Советтiк Социалистік Республикасының мемлекеттік әнұраны, Qazaq Sovettık Sosialistık Respublikasynyñ memlekettık änūrany) เป็นเพลงชาติของคาซัคสถานสมัยอยู่ภายใต้การปกครองของสหภาพโซเวียต.
== ประวัติ ==
ประพันธ์เนื้อร้องโดย มูคัน เทอเลบาเยฟ (คาซัค: Мұқан Төлебаев; Mūqan Tölebaev), เยฟเกนี บรูซิลอฟสกี (รัสเซีย: Евгений Брусиловский; Jevgenij Brusilovskij) และ ลาตีฟ คามีดี (คาซัค: Латиф Хамиди; Latif Hamidi), และ เรียบเรียงทำนองโดย แอบเดิลดา แทเจอบาเยฟ (คาซัค: Әбділда Тәжібаев; Äbdılda Täjıbaev), คาเยิม มูคาเมดคานอฟ (คาซัค: Қайым Мұқамедханов; Qaiym Mūhamedhanov) และ ฆาบีต มือเซอรีปอฟ (คาซัค: Ғабит Мүсірепов; Ğabit Müsırepov). ภายหลังการล่มสลายของสหภาพโซเวียตในปี พ.ศ. 2534, จึงได้มีการแก้ไขเนื้อร้องเพลงชาติใหม่เพื่อใช้เป็นเพลงชาติสาธารณรัฐคาซัคสถาน หลังจากนั้นอีก 1 ปี ในปี พ.ศ. 2535 ได้ประกาศใช้เนื้อร้องของเพลงชาติฉบับใหม่อย่างเป็นทางการ ซึ่งเพลงดังกล่าวได้ใช้มาจนถึงวันที่, 7 มกราคม พ.ศ. 2549
== เนื้อร้อง ==
=== ภาษาคาซัค ===
=== ภาษารัสเซีย ===
== ดูเพิ่ม ==
ธงชาติสาธารณรัฐสังคมนิยมโซเวียตคาซัค
ตราแผ่นดินของคาซัคสถาน
เมนิงคาซัคสตานึม (2499)
== อ้างอิง ==
Қазақ совет энциклопедиясы (the Kazakh Soviet Encyclopedia) (1972–1978)
== แหล่งข้อมูลอื่น ==
MIDI file 
เพลงชาติสาธารณรัฐสังคมนิยมโซเวียตคาซัค (ขับร้อง)
เนื้อร้อง (เพลงชาติสาธารณรัฐสังคมนิยมโซเวียตคาซัค) - nationalanthems.info
คคาซัค
สัญลักษณ์ของประเทศคาซัคสถาน
ดนตรีคาซัคสถาน
พยัคฆ์ตะลุยพยัคฆ์

พยัคฆ์ตะลุยพยัคฆ์ (龍門飛甲; The Flying Swords of Dragon Gate) เป็นภาพยนตร์นิยายกำลังภายใน กำกับโดยฉีเคอะ นำแสดงโดย เจ็ท ลี, โจว ซวิ่น, เฉินคุน, หลี่ หยูชุน, เกย ลุนเม่ย, ฝาน ส่าวหวง และ เมวิส ฟาน ซึ่งเป็นภาพยนตร์รีเมคจากเรื่อง ตะลุยแดนพยัคฆ์ (ค.ศ. 1966) และ เดชคัมภีร์แดนพยัคฆ์ (ค.ศ. 1992) นำฉายในประเทศไทยโดย สหมงคลฟิล์ม การผลิตเริ่มในวันที่ 10 ตุลาคม ค.ศ. 2010 และถ่ายทำในระบบ 3 มิติ นอกจากนี้ นักแสดงอย่าง เฉินคุน ยังได้รับแสดงใน 2 บทบาท ทั้งขันทีซึ่งเป็นบทร้ายของเรื่อง รวมถึงในบทของจอมยุทธพเนจรในเรื่องเดียวกันอีกด้วย
== เนื้อเรื่องย่อ ==
ยุทธจักรเกิดการปั่นป่วนเมื่อ อู๋ ว่านเถียน มหาขันที ได้เข้ายึดอำนาจเบ็ดเสร็จแทนฮ่องเต้ มีคนทราบว่ามีสนมเอกนางหนึ่งที่กำลังตั้งครรภ์ต้องหลบหนีออกจากวัง และเธอได้มาพบกับจอมยุทธสาวลึกลับผู้หนึ่งซึ่งมีนามว่า หลิง เหยียนชิว โดยเธอได้พาสนมผู้นี้ไปยังโรงเตี๊ยมมังกร เมื่อฝ่ายขุนนางทราบเป้าหมายของอู๋ ว่านเถียนที่ออกจากวังเพื่อตามล่านางสนมและเด็ก จ้าว ฮวยอัน จอมยุทธผู้ผดุงคุณธรรม ก็ได้ติดตามกองทัพออกไปเพื่อขัดขวางการมุ่งสู่โรงเตี๊ยมมังกร โดยเหล่าจอมยุทธได้มาเผชิญหน้ากัน ณ ที่แห่งนี้ พร้อมกับแผนกลลวงที่ต่างฝ่ายไม่คาดคิดมาก่อน
== นักแสดงนำ ==
เจ็ท ลี รับบทเป็น จ้าว ฮวยอัน
โจว ซวิ่น รับบทเป็น หลิง เหยียนชิว
เฉินคุน รับบทเป็น อู๋ ว่านเถียน/ ดาบวายุ
หลี่ หยูชุน
เกย ลุนเม่ย รับบทเป็น จิ้งจอกทะเลทราย
ฝาน ส่าวหวง รับบทเป็น นักฆ่าหน้ากากดำ
เมวิส ฟาน รับบทเป็น สนมเอก
== การสร้าง ==
แม้ว่าภาพยนตร์ชุดนี้จะมีเค้าโครงมาจาก เดชคัมภีร์แดนพยัคฆ์ แต่ฉีเคอะก็ได้ปฏิเสธว่าภาพยนตร์นี้จะรีเมกจากภาพยนตร์เก่า หากแต่มีการเพิ่มจินตนาการขึ้นมาใหม่ ฉีเคอะยังได้ทำหน้าที่นอกเหนือไปจากการกำกับและผลิตภาพยนตร์ เพื่อทำให้มั่นใจว่ามีความแปลกใหม่ในส่วนของเนื้อเรื่อง
โดยถ่ายทำด้วยกล้อง Red One ที่มีความละเอียดสูง 4 ตัว และได้รับการดูแลโดย ชัค โคมินสกี้ ซึ่งเป็นทีมงานจากภาพยนตร์ อวตาร และฉีเคอะยังได้ทำการศึกษาข้อมูลเกี่ยวกับอาวุธชนในเผ่าทะเลทรายมาใช้ประกอบในภาพยนตร์ อาทิ ดาบวงพระจันทร์ รวมถึงกรงเล็บพยัคฆ์
รวมทั้งได้มีการใช้เมือนตุนฮวง มณฑลกานซู ซึ่งเป็นดินแดนทะเลทราย ที่เป็นเส้นทางของขบวนคาราวานจากตะวันออกสู่ตะวันตก มาเป็นสถานที่ในการถ่ายทำ
==รางวัล==
เอเชียนฟิล์มอวอร์ดส  ครั้งที่ 6
เทคนิคพิเศษ: วุคคิม, จอช โคล, แฟรงกรี จง
ออกแบบเครื่องแต่งกาย: เอ๋อ จงหมั่น, หลี ซวนหวู
ฮ่องกงฟิล์มอวอร์ด ครั้งที่ 31
ตัดต่อยอดเยี่ยม: เหยา จื่อเว่ย
ออกแบบฉากต่อสู้ยอดเยี่ยม: หยวน บิน, ซุน เจียนกุ้ย, อัลเลน หลัน ไห่ฮัน
บันทึกเสียงยอดเยี่ยม: คิม ซอกวอน
เทคนิคพิเศษยอดเยี่ยม: วุกคิม, จอส โคล, แฟรงกี จง
== อ้างอิง ==
ภาพแรก “เจ็ท ลี” ในหนังรีเมคของ “ฉีเคอะ” “Flying Swords of Dragon Gate”  
== แหล่งข้อมูลอื่น ==
พยัคฆ์ตะลุยพยัคฆ์ ที่ Hong Kong Cinemagic
หลี่ เหลียนเจี๋ย
ภาพยนตร์ที่ออกฉายในปี พ.ศ. 2554
ภาพยนตร์ฮ่องกง
ภาพยนตร์จีน
ภาพยนตร์กังฟู
ภาพยนตร์ศิลปะการต่อสู้
ภาพยนตร์วูซู
ภาพยนตร์กำลังภายใน
ภาพยนตร์จีน 3 มิติ
ภาพยนตร์ฮ่องกง 3 มิติ
ภาพยนตร์ที่กำกับโดย ฉีเคอะ
ความรักเหนือสรรพสิ่ง

ความรักเหนือสรรพสิ่ง (Love Conquers All; omnia vincit amor, amor vincit omnia หรือ amor vincat omnia) หรือ ความรักเยียวยาทุกสิ่ง (Love Cures Al หรือ Love Heals All; omnia sanat amor หรือ amor sanat omina) อาจหมายถึง
วรรณกรรม
* โวหารภาษาละตินจาก ลำนำชาวนา ภาค 10 (Eclogue X) ของ เวอร์เจิล (Virgil)
* เลิฟคองเคอส์ออล (Love Conquers All), นวนิยายของ เฟร็ด เซเบอร์ฮาเกน (Fred Saberhagen)
จิตรกรรม
* ความรักเหนือสรรพสิ่ง (Amor Vincit Omnia), ภาพเขียนของ มีเกลันเจโล คาราวัจโจ (Michelangelo Caravaggio) เมื่อราว ๆ ค.ศ. 1601–1602
เพลง
* อามอร์วินคิตอ็อมเนีย (Amor Vincit Omnia), อัลบัมเพลงของเพียวร์รีเซินเรวอลูชัน (Pure Reason Revolution) เมื่อ ค.ศ. 2009
* "เลิฟคองเคอส์ออล", เพลงของ เรดิโอ แวร์โวล์ฟ (Radio Werewolf)
* "เลิฟคองเคอส์ออล", อัลบัมรวมเพลงของ โรเบิร์ต เบ็นชเลย์ (Robert Benchley) เมื่อ ค.ศ. 1922
* "เลิฟคองเคอส์ออล", เพลงของ ดีปเพอร์เพิล (Deep Purple) จากอัลบัม สเลฟส์แอนด์มาสเตอส์ (Slaves and Masters) เมื่อ ค.ศ. 1990
* "เลิฟคองเคอส์ออล", เพลงของ เยส (Yes) จากอัลบัม เยสยียส์ (Yesyears) เมื่อ ค.ศ. 1991
* "เลิฟค็องเคอส์ออล", เพลงของ เอบีซี (ABC) จากอัลบัม อะบราคาดาบรา (Abracadabra) เมื่อ ค.ศ. 1992
* "เลิฟคองเคอส์ออล", เพลงของ ออร์โด โรซาเรียส อีควิลิบริโอ (Ordo Rosarius Equilibrio) จากอัลบัม เมกเลิฟแอนด์วอร์เดอะเว็ดล็อกอ็อฟอีควิลิเบรียม (Make Love, And War; The Wedlock Of Equilibrium) เมื่อ ค.ศ. 2001
ภาพยนตร์
* เลิฟคองเคอส์ออล, ภาพยนตร์ของ เฉิน ชุ่ยเหมย์ (Tan Chui Mui) เมื่อ ค.ศ. 2006
การปะทุของภูเขาไฟฟูจิ ปีโฮเอ

การปะทุของภูเขาไฟฟูจิ ปีโฮเอ (宝永大噴火) เริ่มขึ้นเมื่อวันที่ 16 ธันวาคม ค.ศ. 1707 (วันที่ 23 เดือน 11 ปีโฮเอที่ 4) และสิ้นสุดเมื่อวันที่ 1 มกราคม ค.ศ. 1708 (วันที่ 9 เดือน 12 ของปีโฮเอที่ 4) ระหว่างยุคเอโดะ แม้การระเบิดครั้งนั้นจะไม่มีลาวาไหลออกมา แต่ก็ได้ปลดปล่อยเถ้าภูเขาไฟกว่า 800 ล้านลูกบาศก์เมตรกินบริเวณกว้างโดยรอบภูเขาไฟ และลอยไปไกลถึงเอโดะที่อยู่ห่างออกไปเกือบ 100 กิโลเมตร เถ้าถ่านตกลงมาราวกับฝนในจังหวัดอิซุ คาอิ ซางามิและมูซาชิ ในเอโดะ เถ้าภูเขาไฟมีความหนาหลายเซนติเมตร
การปะทุเกิดขึ้นบนข้างตะวันออก-ตะวันออกเฉียงเหนือและก่อให้เกิดช่องภูเขาไฟใหม่อีกสามแห่ง เรียกว่า ช่องโฮเอหมายเลข 1, 2 และ 3 ภัยพิบัติกินเวลานานหลายวัน หลังจากเกิดแผ่นดินไหวแต่แรกและการปะทุเถ้าถ่าน ได้เกิดการขับหินที่รุนแรงกว่าออกมาในอีกไม่กี่วันให้หลัง ภูเขาไฟฟูจิไม่เคยปะทุอีกเลยนับแต่นั้น
== อ้างอิง ==
ฟุจิ ปีโฮเอ
ภัยพิบัติในประเทศญี่ปุ่น
พ.ศ. 2250